আবু বকর সিদ্দিকের অভিযান

আবু বকর সিদ্দিকের অভিযান বা বানু ফুযারা অভিযান ছিল নবি মুহাম্মদ কর্তৃক প্রেরিত একটি সারিয়া বা সামরিক অভিযান। এটি আবু বকর সিদ্দিকের নেতৃত্বে নাজদের বনু ফুযারা গোত্রের বিরুদ্ধে পরিচালিত হয়। ইসলামি ইতিহাস অনুযায়ী, এই অভিযানটি ৭ হিজরি সনের রবিউল আউয়াল মাসে (জুলাই, ৬২৮ খ্রি.) সংঘটিত হয়।

 পটভূমি 
বনু ফুযারা গোত্রের কিছু লোক নবি মুহাম্মাকে গোপনে হত্যা করার পরিকল্পনা করে। গোয়েন্দা সূত্রে নবি মুহাম্মাদ এই খবর জানতে পেলে তাদের প্রতিহত করার উদ্দেশ্যে আবু বকরের নেতৃত্বে বনু ফুযারার বিরুদ্ধে একদল যোদ্ধা প্রেরণ করেন। এছাড়াও এর আগে বনু ফুযারা গোত্র মুসলিমদের বিরুদ্ধে প্রতিটি অবরোধ ও লড়াইয়ে মুশরিকদের সমর্থন করেছিল।The life of Mahomet and history of Islam, Volume 4, By Sir William Muir, Pg 83 See bottom of page, notes section

 অভিযান 
সালামা ইবনুল আকওয়া বর্ণনা করেন, আল্লাহর রসুল আবু বকরকে একটি অভিযানে প্রেরণ করেন এবং তখন তাঁকে আমাদের নেতা নিযুক্ত করেন। সেই অভিযানে আমরা কিছু মুশরিক যোদ্ধাকে বন্দি করি এবং তাদের বিরুদ্ধে যুদ্ধ করি। সালামা বলেন, আমি নিজ হাতে সাতজন মুশরিক লোককে হত্যা করেছি।

আহমদ ইবনে হাম্বল তাঁর মুসনাদে এ ঘটনা বিস্তারিতভাবে বর্ণনা করেছেন। তিনি সালামার সূত্রে বর্ণনা করেন, তিনি বলেন, “আমরা আবু বকর ইবনে আবি কুহাফার সঙ্গে বের হই। আল্লাহর রাসুল তাঁকে আমাদের নেতা নিযুক্ত করেন। আমরা বনু ফুযারা গোত্রের বিরুদ্ধে অভিযান চালাই। যখন আমরা তাদের পানির উৎসের নিকটে পৌঁছলাম, আবু বকর আমাদের সেখানে রাতযাপন করার নির্দেশ দিলেন। পরদিন ফজরের সালাত আদায়ের পর তিনি আমাদের আকস্মিক আক্রমণের নির্দেশ দেন। আমরা ঝর্ণার ধারে যাদেরই পাই, তাদের সঙ্গে যুদ্ধ করি এবং তাদের অনেককে হত্যাও করি। এরপর আমি লক্ষ করলাম, কিছু লোক নিজেদের নারী ও শিশু (পরিবার) নিয়ে পাহাড়ের দিকে পালিয়ে যাচ্ছে। আমি তাদের পিছু ধাওয়া করি। তারা যেন পাহাড়ে পৌঁছে পালাতে না পারে, তাই আমি একটি তীর নিক্ষেপ করি, যা তাদের ও পাহাড়ের মাঝখানে গিয়ে পড়ে। এতে তারা থেমে যায় এবং আমি তাদের বন্দি করে আবু বকরের কাছে নিয়ে আসি। বন্দিদের মধ্যে ফুযারা গোত্রের এক নারী ছিল, যার গায়ে চামড়ার পোশাক ছিল। তার সঙ্গে ছিল তার এক সুন্দরী কন্যা ছিল। যুদ্ধ শেষে আবু বকর আমাকে সেই কন্যাকে ‘নাফল’ (অতিরিক্ত পুরস্কার) হিসেবে প্রদান করেন। সালামা বলেন: আমি তাকে একবারও স্পর্শ করিনি কিংবা তার পর্দা উন্মোচন করিনি, যতক্ষণ না আমরা মদিনায় ফিরে এলাম। এমনকি রাতেও আমি তাকে স্পর্শ করিনি। পরদিন বাজারে আল্লাহর রাসুলের সঙ্গে সাক্ষাৎ হলে তিনি আমাকে বলেন: “হে সালামা, মহিলাটি আমাকে দান করো।” আমি বললাম: “হে আল্লাহর রসুল, সে আমাকে খুবই আকর্ষিত করে; আমি এখনো তাকে স্পর্শও করিনি।" এরপর তিনি কিছু না বলে সেখান থেকে চলে যান।

পরদিন আবার বাজারে তাঁর সঙ্গে দেখা হলে তিনি বলেন: “হে সালামা, মহিলাটি আমাকে দান করো।” তখন আমি বললাম: “হে আল্লাহর রাসুল, সে সত্যিই আমাকে ভালো লেগেছে এবং আমি এখনো তাকে স্পর্শ করিনি। তবে সে আপনার জন্যই।” এরপর আল্লাহর রাসুল সেই নারীটিকে মক্কায় [সম্ভবত তাঁর নিকটজনের কাছে] প্রেরণ করেন। তখন তাদের হাতে কিছু মুসলিম বন্দি ছিল। তিনি ঐ নারীর বিনিময়ে মুসলিম বন্দিদের মুক্ত করেন।

 প্রাথমিক ইসলামি সূত্র 
প্রসিদ্ধ হাদিসের গ্রন্থ সুনানে আবু দাউদে এই ঘটনার কথা এভাবে বর্ণিত হয়েছে:  
 আরো দেখুন 

 মুহাম্মদের নেতৃত্ব ও শাসনব্যবস্থা
 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:ইসলামের ইতিহাস
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:৭ম শতাব্দীতে ইসলাম